Ego Alaydis ducissa Burgundie, notum facio presentibus et futuris quod Wuillerminus, dominus Montis sancti Johannis, laudauit, approbauit et ratam habuit in presencia nostra donationem illam quam dominus Wuillermus, pater suus fecerat ecclesie sancti Stephani diuionensis de decima quam habebat apud Tenisse tam in blado quam in uino et bona fide coram nobis promisit dicte ecclesie legitimam garantiam de dicta decima portare contra omnes calumpniatores. Actum est anno gratie m° cc° octauo decimo, mense marcio.